Bārtas katoļu baznīca

Bārtas Kristus Augšāmcelšanās Romas katoļu baznīca ir Romas katoļu Rīgas metropolijas Liepājas diecēzes draudzes baznīca.Liepājas diecēze  www.catholic.lv Tā atrodas Dienvidkurzemes novada Bārtas pagasta centrā Bārtā.

 Vēsture 
Sākoties Trešajai atmodai, Bārtā izveidojās katoļu draudze un radās nepieciešamība pēc baznīcas dievkalpojumu noturēšanai. Tāpēc deviņdesmito gadu sākumā aktīvākie katoļi ar šo problēmu vērsās pašvaldībā,Katoļu kalendārs 2003. Rīga: Rīgas metropolijas Romas katoļu kūrijas izdevums, 2002. 58.lpp. pēc kā Bārtas pagasta vadība uzsāka sarunas ar draudzes prāvestu par draudzes dibināšanu Bārtā. Draudzi nodibināja un dievkalpojumus sākotnēji noturēja Bārtas kultūras namā, bet vēlāk Bārtas muzeja telpās. Sākotnēji tika iecerēta kapelas būvniecība Bārtā, taču pateicoties divu draudzes locekļu Marijas Ceriņas un Ērikas Frišmanes aktivitātēm, tika saņemts draudzes, bīskapa un pagasta atbalsts, lai agrāk iecerētās kapelas būvniecība pārtaptu par baznīcas celtniecību. 2002. gada 6. jūlijā Liepājas diecēzes bīskaps Vilhelms Lapelis konsekrēja baznīcu Bārtā, veltot to Kristus Augšāmcelšanās godam.

 Raksturojums 
Arhitektes Antras Siliņas projektētā baznīca ir būvēta no sarkanajiem ķieģeļiem.Bārtas Kristus Augšāmcelšanās baznīca  www.vietas.lv Tā ir modernisma stila ēka, kas celta īpašas arhitektūras formās.Bārtas Romas katoļu draudzes baznīca  www.grobinaturisms.lv

 Draudze 
Draudze iekļaujas Romas Katoļu Rīgas Metropolijas klēra Liepājas diecēzē. Draudzi apkalpo prāvests Gatis Mārtiņš Bezdelīga.Bārtas Kristus Augšāmcelšanās draudze  www.katedrale.lv Dievkalpojumi noris divas reizes mēnesī, darbojas Svētdienas skola. Dievnamā uz dievkalpojumiem, laulībām un citām ceremonijām iespējams pulcēties arī citu konfesiju ticīgiem cilvēkiem. Kristus Augšāmcelšanās baznīcai pieci gadi  www.katedrale.lv

 Atsauces 

 Ārējās saites 
 Grobiņas novada apskates objekti  www.grobinaturisms.lv

Kategorija:Bārtas pagasts
Kategorija:Dienvidkurzemes novads
Kategorija:Romas katoļu baznīcas Latvijā
Kategorija:Liepājas diecēzes baznīcas